जयचन्द
जयचंद्र गाहरवाल( 1170–1194 ई) उत्तर भारत के गाहड़वाल वंश के राजा थे। उन्होंने गंगा नदी के पास में बसे कान्यकुब्ज और वाराणसी सहित अंतरवेदी देश पर शासन किया। आज के उत्तर प्रदेश, मध्य प्रदेश, नेपाल, झारखंड, छत्तीसगढ़ और बिहार पर राज किया था। गहड़वाल वंश के अंतिम शक्तिशाली राजा थे। इन्होंने कई बार युद्ध मे पृथ्वीराज आदि अन्य राजाओं को हराया था। दो बार मुहम्मद गोरी को भी इन्होंने हराया था। मैथिल कोकिल विद्यापति जी ने भी इनका यशो गान अपने ग्रंथ ' पुरुष परीक्षा' में किया है। जहां उन्होंने महाराज को वीर एवं उत्तम राष्ट्रभक्त धर्मपरायण राजा के रूप में वर्णित किया है। विद्यापति जी ने महाराज जयचंद की धर्मनिष्ठा और शौर्य का वर्णन उतना ही किया जितना पृथ्वीराज का। विद्यापति के पुरुष-परीक्षा और पृथ्वीराज रासो जैसे हिन्दू स्रोतों के अनुसार ,जयचंद्र ने ग़ोरी को कई बार हराया। जयचंद्र कोई गद्दार नहीं थें, वह अपनी अंतिम साॅंस तक मोहम्मद ग़ोरी के कुतुबुद्दीन ऐबक द्वारा नेतृत्व सेना के खिलाफ लड़ते रहे लेकिन आखिरकार वह 1194 ई मे चंदावर की लड़ाई मे पराजित हो गए, लेकिन उनके हार के बाद भी उनके बेटे हरिश्चंद्र ने मोहम्मद ग़ोरी को हराया और वाराणसी में मुसलमानों ने जितने भी घाट और मंदिर तोड़े थे वह सब वापस बनवाया। ऐसे कोई प्रमाण नहीं हैं जिससे पता लगे कि जयचन्द ने ग़ोरी की सहायता की थी। ग़ोरी को बुलाने वाले देश द्रोही तो दूसरे ही थे, जिनके नाम पृथ्वीराज रासो में अंकित हैं। इसी प्रकार समकालीन फारसी ग्रन्थों में भी इस बात का संकेत तक नहीं है कि जयचन्द ने गो़री को आमन्त्रित किया था। यह एक सुनी-सुनाई बात है जो एक रूढी़ बन गई है। पृथ्वीराज तथा संयोगिता विवाह को इतिहासकार सत्य नही मानते।